

 LĒMUMS

Ādažos, Ādažu novadā

2024. gada 25. jūlijā **Nr.** **283**

**Par atļauju atdalīt zemes vienības un adrešu piešķiršanu detālplānojuma “Krūkļu iela 16A un Krūkļu iela 22” teritorijā, Ādažos**

Ādažu novada pašvaldības dome izskatīja (*vārds, uzvārds*) (*adrese*) un (*vārds, uzvārds*) (*adrese*) 13.06.2024. iesniegumu Nr. 13062024-1 (reģistrēts 14.06.2024. ar Nr. ĀNP/1-11-1/24/3230) ar lūgumu atļaut sadalīt un piešķirt adreses zemes vienībām Nr. 1, Nr.2, Nr.3, Nr.4, Nr.5, Nr. 6 un Nr. 7. detālplānojuma “Krūkļu iela 16A un Krūkļu iela 22” teritorijā.

Izvērtējot ar iesniegumu saistītos apstākļus, tika konstatēts:

1. Zemes vienība ar kadastra apzīmējumu 8044 008 0669 ir nekustamā īpašuma “Kumelīši” ar kadastra Nr. 8044 008 0382 sastāvā, kas ierakstīts Ādažu pagasta zemesgrāmatas nodalījumā Nr. 100000182875 un pieder kopīpašumā abiem iesniedzējiem;
2. Zemes vienība atrodas detālplānojumā nekustamajiem īpašumiem “Krūkļu iela 16A un Krūkļu iela 22” (apstiprināts ar Ādažu novada domes 26.01.2021. lēmumu Nr.9 “Par nekustamo īpašumu Krūkļu ielā 16A un Krūkļu ielā 22 detālplānojuma apstiprināšanu”) teritorijā (turpmāk – Detālplānojums);
3. Detālplānojuma sastāvā ir izstrādāts zemes gabalu sadalījuma plāns;
4. Par detālplānojuma īstenošanu 12.05.2022. ir noslēgts administratīvais līgums Nr. JUR2022-05/499 par detālplānojuma īstenošanas kārtību nekustamajiem īpašumiem Krūkļu iela 16A un Krūkļu iela 22, Ādaži, Ādažu novads (turpmāk – Administratīvais līgums), kurā ir noteikta Detālplānojuma īstenošanas kārtība;
5. Saskaņā ar Administratīvā līguma 3.1.1.3. apakšpunktu, Pašvaldība zemes gabalu adreses piešķir pēc tam, kad veikta 3.1.1.1.- 3.1.1.2. punktos noteikto objektu būvniecība – ielas būvniecība ar grants šķembu segumu, centralizētās sadzīves kanalizācijas izbūve, ūdensvada izbūve un centrālā elektrības vada izbūve;
6. Ādažu novada būvvalde 12.05.2024. izdevusi aktu par būves pieņemšanu ekspluatācijā (kods 24025620023200) “Par objekta Ielas izbūve Krūkļu ielā 16A, Ādažos (1.kārta) pieņemšanu ekspluatācijā” (Būvniecības lietas Nr. BIS-BL-434942-6113), ar kuru ekspluatācijā pieņemta ielas ar grants šķembu segumu izbūve Krūkļu ielā 16A, Ādažos (1.kārta), t.sk., ūdens un kanalizācijas tīklu izbūve, zemsprieguma kabeļu elektrolīniju izbūve, apgaismojuma izbūve.
7. 09.07.2024. saņemts Valsts valodas centra atzinums Nr.1.16.1/428 „Par oficiālā vietvārda piešķiršanu, adrešu noteikšanu un likvidēšanu”.
8. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
9. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
10. Administratīvo teritoriju un apdzīvoto vietu likuma 11.panta trešā daļa cita starpā paredz, ka pašvaldības dome piešķir, maina vai likvidē nosaukumus ielām un laukumiem pilsētās un ciemos, nosaukumus vai numurus viensētām, apbūvei paredzētajām zemes vienībām un ēkām, kā arī numurus telpu grupām;
11. Administratīvo teritoriju un apdzīvoto vietu likuma 11.panta ceturtā daļa noteic, ka lēmumu par nosaukuma vai numura piešķiršanu, maiņu vai likvidēšanu attiecīgā pašvaldība piecu darbdienu laikā pēc tā parakstīšanas nosūta Valsts zemes dienestam;
12. Administratīvo teritoriju un apdzīvoto vietu likuma 12.panta pirmā daļa noteic, ka nosaukumus administratīvajām teritorijām un to teritoriālā iedalījuma vienībām, kā arī ielām, laukumiem, viensētām un apbūvei paredzētajām zemes vienībām piešķir, maina vai apstiprina, ievērojot Valsts valodas likuma noteikumus par vietu nosaukumu veidošanu un lietošanu, kā arī ģeogrāfiskos, vēsturiskos, sadzīves un citus apstākļus;
13. Ministru kabineta 29.06.2021. noteikumu Nr.455 „Adresācijas noteikumi” 9.punkts noteic, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām;
14. Ministru kabineta 29.06.2021. noteikumu Nr.455 “Adresācijas noteikumi” 11.punkts noteic, ka pilsētu un ciemu teritorijās ielai pēc tās izbūves piešķir nosaukumu saskaņā ar teritorijas plānojumu, detālplānojumu vai zemes ierīcības projektu;
15. Ministru kabineta 29.06.2021. noteikumu Nr.455 “Adresācijas noteikumi” 33.1.punkts noteic, ka grafisko pielikumu pievieno lēmumam par nosaukuma piešķiršanu ielai vai laukumam – attēlojot ielas vai laukuma telpisko novietojumu;
16. Ministru kabineta 29.06.2021. noteikumu Nr.455 “Adresācijas noteikumi” 53.2.punkts noteic, ka Valsts adrešu reģistra informācijas sistēmā reģistrē informāciju par ciemu, mazciemu un ielu nosaukumiem, pamatojoties uz pašvaldības domes pieņemtu lēmumu;
17. Ministru kabineta 29.06.2021. noteikumu Nr. 455 “Adresācijas noteikumi” 8.3. apakšpunktsnoteic, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā; savukārt58. punkts noteic, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā;
18. Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka lietošanas mērķi nosaka, ja tiek izveidota jauna zemes vienība vai zemes vienības daļa.

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Administratīvo teritoriju un apdzīvoto vietu likuma 11.panta trešo un ceturto daļu, 12.panta pirmo daļu, Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, Ministru kabineta 29.06.2021. noteikumu Nr.455 „Adresācijas noteikumi” 8.3.punktu, 9.punktu, 11.punktu, 33.1.punktu, 53.2.punktu un 58.punktu, Valsts valodas centra 09.07.2024. atzinumu Nr.1-16.1/428, kā arī ņemot vērā domes Attīstības komitejas 10.07.2024. atzinumu, Ādažu novada pašvaldības dome

**NOLEMJ:**

1. Atļaut atdalīt projektētās zemes vienības Nr. 1, Nr. 2, Nr. 3, Nr. 4, Nr. 5, Nr. 6 un Nr. 7 detālplānojuma “Krūkļu iela 16A un Krūkļu iela 22” teritorijā atbilstoši detālplānojumā noteiktajam zemes vienību sadalījuma plānam (1.pielikums).
2. Plānotajai ielai, kas atrodas uz zemes vienības Nr. 7 piešķirt nosaukumu “Miera iela”, atbilstoši 2. pielikumam.
3. Piešķirt adreses saskaņā ar sarakstu:

|  |  |  |
| --- | --- | --- |
| **Veiktā darbība** | **Adresācijas objekts atbilstoši detālplānojuma numerācijai** | **Adresācijas objekta plānotā adrese** |
| piešķiršana | zemes vienība Nr. 1 | Miera iela 4, Ādaži, Ādažu nov., LV-2164 |
| piešķiršana | zemes vienība Nr. 2 | Miera iela 6, Ādaži, Ādažu nov., LV-2164 |
| piešķiršana | zemes vienība Nr. 3 | Miera iela 10, Ādaži, Ādažu nov., LV-2164 |
| piešķiršana | zemes vienība Nr. 4  | Miera iela 12, Ādaži, Ādažu nov., LV-2164 |
| piešķiršana | zemes vienība Nr. 5 | Miera iela 5, Ādaži, Ādažu nov., LV-2164 |
| piešķiršana | zemes vienība Nr. 6 | Miera iela 3, Ādaži, Ādažu nov., LV-2164 |

1. Noteikt nekustamā īpašuma lietošanas mērķus atbilstoši tabulai:

|  |  |  |  |
| --- | --- | --- | --- |
| **Veiktā darbība** | **Numerācija detālplānojumā** | **Platība\*, ha** | **Projektētais lietošanas mērķis** |
| noteikšana | Nr.1 | 0.1201 | 0601 |
| noteikšana | Nr.2 | 0.1201 | 0601 |
| noteikšana | Nr. 3 | 0.1219 | 0601 |
| noteikšana | Nr. 4 | 0.1292 | 0601 |
| noteikšana | Nr.5 | 0.1329 | 0601 |
| noteikšana | Nr.6 | 0.1208 | 0601 |
| noteikšana | Nr.7 | 0.1461 | 1101 |

\* vairāk vai mazāk, cik tiks konstatēts pēc instrumentālās uzmērīšanas dabā

1101 - Zeme dzelzceļa infrastruktūras zemes nodalījuma joslā un ceļu zemes nodalījuma joslā;

0601 - Individuālo dzīvojamo māju apbūve.

1. Zemes vienībai ar kadastra apzīmējumu 8044 008 0669 likvidēt adresi Krūkļu iela 16 A, Ādaži, Ādažu nov., LV-2164, jo tā nav piesaistīta nevienam adresācijas objektam.
2. Pašvaldības Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
3. Pašvaldības Centrālās pārvaldes Administratīvajai nodaļai lēmumu piecu darbdienu laikā pēc tā parakstīšanas nosūtīt Valsts zemes dienestam uz e-adresi un īpašniekiem uz e-pasta adresi.
4. Lēmuma izpildes kontroli veikt pašvaldības izpilddirektora vietniecei.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Detālplānojuma sadales shēma uz 1 lp.
2. Ielas “Miera iela” izvietojuma shēma uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU